Die wêreld in foto’s – 20 September 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Laura Dern woon die 2019 Primetime Emmy-prysgeleentheid in die Sunset Tower-hotel in West Hollywood, Kalifornië by. (Foto: Richard Shotwell, AP) Paulo Badosa van Spanje beantwoord ŉ hou van Wang Yafan van China tydens die kwarteindstryd van die Korea Ope-tennistoernooi in Seoel, Suid-Korea. (Foto: Lee Jin-man, AP) Kindertjies speel ŉ bordspeletjie ná die oorstromings in Prayagraj, Indië. Duisende mense se huise is oorspoel toe die Ganges-rivier as gevolg van swaar reën afgekom het. (Foto: Rajesh Kumar Singh, AP) ŉ Omgewingsaktivis tydens ŉ wêreldwye optog oor klimaatsverandering buite die departement van omgewing en natuurlike hulpbronne in Quezon-stad, noordoos van Manila in die Filippyne. (Foto: Bullit Marquez, AP) Nick Jonas (links), Kevin Jonas en Joe Jonas van die groep Jonas Brothers tree op tydens hul Happiness Begins-toer in die United-sentrum in Chicago. (Foto: Rob Grabowski, AP)